CELEX: 32019D1165
Language: da
Date: 2019-07-02 00:00:00
Title: Den Udenrigs- og Sikkerhedspolitiske Komités afgørelse (FUSP) 2019/1165 af 2. juli 2019 om forlængelse af mandatet for missionschefen for Den Europæiske Unions politimission i de palæstinensiske områder (EUPOL COPPS) (EUPOL COPPS/1/2019)

8.7.2019   
               
               
                  DA
               
               
                  Den Europæiske Unions Tidende
               
               
                  L 182/43
               
            
         DEN UDENRIGS- OG SIKKERHEDSPOLITISKE KOMITÉS AFGØRELSE (FUSP) 2019/1165
         af 2. juli 2019
         om forlængelse af mandatet for missionschefen for Den Europæiske Unions politimission i de palæstinensiske områder (EUPOL COPPS) (EUPOL COPPS/1/2019)
         DEN UDENRIGS- OG SIKKERHEDSPOLITISKE KOMITÉ HAR —
         under henvisning til traktaten om Den Europæiske Union, særlig artikel 38, stk. 3,
         under henvisning til Rådets afgørelse 2013/354/FUSP af 3. juli 2013 om Den Europæiske Unions politimission i de palæstinensiske områder (EUPOL COPPS) (1), særlig artikel 9, stk. 1, og
         ud fra følgende betragtninger:
         
                     (1)
                  
                  
                     I henhold til artikel 9, stk. 1, i afgørelse 2013/354/FUSP bemyndiges Den Udenrigs- og Sikkerhedspolitiske Komité (PSC) i overensstemmelse med traktatens artikel 38 til at træffe de relevante afgørelser med henblik på at varetage den politiske kontrol med og den strategiske ledelse af Den Europæiske Unions politimission i de palæstinensiske områder (EUPOL COPPS), herunder afgørelsen om at udnævne en missionschef.
                  
               
                     (2)
                  
                  
                     Den 28. september 2017 vedtog PSC afgørelse EUPOL COPPS/1/2017 (2) om udnævnelse af Kauko AALTOMAA til missionschef for EUPOL COPPS fra den 1. oktober 2017 til den 30. juni 2018.
                  
               
                     (3)
                  
                  
                     Den 3. juli 2018 vedtog PSC afgørelse EUPOL COPPS/1/2018 (3) om forlængelse af mandatet for Kauko AALTOMAA som missionschef for EUPOL COPPS fra den 1. juli 2018 til den 30. juni 2019.
                  
               
                     (4)
                  
                  
                     Den 28. juni 2019 vedtog Rådet afgørelse (FUSP) 2019/1114 (4) om forlængelse af EUPOL COPPS fra den 1. juli 2019 til den 30. juni 2020.
                  
               
                     (5)
                  
                  
                     Unionens højtstående repræsentant for udenrigsanliggender og sikkerhedspolitik har foreslået at forlænge mandatet for Kauko AALTOMAA som missionschef for EUPOL COPPS fra den 1. juli 2019 til den 30. juni 2020 —
                  
               VEDTAGET DENNE AFGØRELSE:
         
            Artikel 1
            Mandatet for Kauko AALTOMAA som missionschef for Den Europæiske Unions politimission i de palæstinensiske områder (EUPOL COPPS) forlænges fra den 1. juli 2019 til den 30. juni 2020.
         
         
            Artikel 2
            Denne afgørelse træder i kraft på dagen for vedtagelsen.
         
         
            Udfærdiget i Bruxelles, den 2. juli 2019.
            
               
                  På Den Udenrigs- og Sikkerhedspolitiske Komités vegne
               
               S. FROM-EMMESBERGER
               
                  Formand
               
            
         
         
            (1)  EUT L 185 af 4.7.2013, s. 12.
         
            (2)  Den Udenrigs- og Sikkerhedspolitiske Komités afgørelse (FUSP) 2017/1802 af 28. september 2017 om udnævnelse af missionschefen for Den Europæiske Unions politimission i de palæstinensiske områder (EUPOL COPPS) (EUPOL COPPS/1/2017) (EUT L 259 af 7.10.2017, s. 20).
         
            (3)  Den Udenrigs- og Sikkerhedspolitiske Komités afgørelse (FUSP) 2018/1005 af 3. juli 2018 om forlængelse af mandatet for missionschefen for Den Europæiske Unions politimission i de palæstinensiske områder (EUPOL COPPS) (EUPOL COPPS/1/2018) (EUT L 180 af 17.7.2018, s. 23).
         
            (4)  Rådets afgørelse (FUSP) 2019/1114 af 28. juni 2019 om ændring af afgørelse 2013/354/FUSP om Den Europæiske Unions politimission i de palæstinensiske områder (EUPOL COPPS) (EUT L 176 af 1.7.2019, s. 5).